**Contract nr. \_\_\_\_\_\_\_**

de furnizare a gazelor naturale consumatorilor noncasnici

**mun.Chișinău \_\_\_\_\_\_\_\_\_\_\_\_\_\_\_\_ 202\_\_**

**SRL «GRAYSTONE TRADING»** în persoana Administratorului Mircea-Ion Călugăru, care acţionează în baza statutului, denumit(ă) în continuare “Furnizor”, pe de o parte şi \_\_\_„\_\_\_\_\_\_\_\_\_\_\_\_\_\_\_\_”, în persoana directorului \_\_\_\_\_\_\_\_\_\_\_\_\_\_\_\_\_\_\_, care acţionează în baza \_\_\_\_\_\_\_\_\_\_\_\_\_\_\_\_\_, denumit(ă) în continuare “Consumator noncasnic”, pe de altă parte, ambele denumite în continuare „Părți”, au încheiat prezentul Contract cu privire la următoarele:

1. **OBIECTUL CONTRACTULUI**

**1.1.** Obiectul contractului îl constituie furnizarea gazelor naturale la locul (locurile) de consum precum şi reglementarea raporturilor dintre Furnizor şi Consumatorul noncasnic, privind furnizarea, facturarea şi plata gazelor naturale.

**1.2.** Furnizorul se obligă să furnizeze gaze naturale, iar Consumatorul noncasnic să primească şi să achite volumele de gaze naturale utilizate. Volumele de gaze naturale vor fi furnizate în conformitate cu cerinţele stipulate în Anexa nr.1 la contract, şi condiţiile de achitare prevăzute de Contract, luându-se în consideraţie achitările efectuate în perioadele precedente.

**1.3.** Furnizorul şi Consumatorul noncasnic au convenit, în caz de necesitate, dar nu mai târziu de 25 zile calendaristice până la începutul lunii următoare, să examineze propunerile de majorare sau reducere a volumelor de gaze naturale, indicate în Anexa nr.1 la contract. Solicitarea Consumatorului noncasnic privind majorarea volumului contractat de gaze naturale este satisfăcută în cazul în care Furnizorul dispune de volumele de gaze naturale solicitate şi dacă lipsesc datoriile pentru gazele naturale consumate.

**1.4.** Volumele de gaze naturale, indicate în Anexa nr.1 la contract, care n-au fost consumate în decursul lunii indicate, nu se trec pentru perioadele ulterioare.

**1.5.** Furnizorul asigură furnizarea volumelor de gaze naturale contractate în mod continuu şi la parametrii de calitate stabiliţi în standardele de calitate aprobate de organismul naţional de standardizare.

**1.6.** În relaţiile lor, Părţile se conduc de Contract, [Codul civil al Republicii Moldova](TEXT%3DLPLP200206061107e), [Legea cu privire la gazele naturale](TEXT%3DLPLP20160527108), [Legea metrologiei nr.19 din 4 martie 2016](TEXT%3DLPLP2016030419), Regulamentul privind furnizarea gazelor naturale aprobat prin [Hotărîrea ANRE nr.113/2019 din 19 aprilie 2019](TEXT%3DDEA520190419113) şi de alte acte legislative şi normative.

**2. CONDIŢIILE DE FURNIZARE ŞI EVIDENŢĂ A GAZELOR NATURALE**

**2.1.** Repartizarea volumului contractat de gaze naturale pe zilele lunii se efectuează, reieşind din volumul mediu zilnic pentru o lună cu o deviere de 5% a volumelor diurne de cel mediu zilnic. La solicitarea Consumatorului noncasnic este posibilă furnizarea neproporţională a gazelor naturale, la înțelegerea reciprocă a Părților.

**2.2.** Gazele naturale se consideră furnizate de către Furnizor şi recepţionate de Consumatorul noncasnic în locul şi momentul trecerii lor prin echipamentul de măsurare sau prin punctul de delimitare, stabilit în conformitate cu Regulamentul privind racordarea la reţelele de gaze naturale şi prestarea serviciilor de transport şi distribuţie a gazelor naturale aprobat prin [Hotărîrea ANRE nr.112/2019 din 19 aprilie 2019](TEXT%3DDEA520190419112) (în continuare Regulamentul privind racordarea).

**2.3.** Volumele gazelor naturale furnizate se determină o dată în 15 zile, în baza indicaţiilor echipamentului de măsurare, instalat la Consumatorul noncasnic, iar definitiv pentru facturare la sfârşitul lunii, fapt confirmat printr-un act bilateral de predare-primirea gazelor naturale semnat de reprezentantul operatorului de sistemului de distribuție (în continuare OSD) şi consumator, întocmit în termen de 3 zile lucrătoare ale lunii ulterioare celei de furnizare, în două exemplare câte unul pentru fiecare parte. Volumele de gaze naturale se aduc la starea standard (temperatura de 293,15°K (20°C) şi presiunea de 101325 Pa (760 mm Hg)).

**2.4.** În cazul divergenţelor apărute la întocmirea actului, Consumatorul noncasnic îşi expune în scris obiecţiile sale la textul actului, semnându-l. Dacă Consumatorul noncasnic refuză să semneze actul, personalul Operatorului indică în act refuzul Consumatorului noncasnic de a semna actul respectiv. În acest caz se indică numele şi prenumele reprezentantului Consumatorului noncasnic, care a fost informat despre necesitatea asistării sau a asistat la întocmirea actului.

**2.5.** Consumatorul noncasnic este obligat pentru fiecare loc de consum să îndeplinească conform datelor echipamentului de măsurare registrul de evidenţă, care se va păstra în decurs de un an.

**2.6.** Consumatorul noncasnic, la solicitarea OSD, prezintă la control, datele privind temperatura şi presiunea gazelor naturale furnizate precum şi registrul de evidenţă a gazelor naturale consumate, de forma aprobată.

**2.7.** Datele echipamentului de măsurare vor fi considerate reale, numai dacă echipamentul de măsurare se exploatează în conformitate cu prevederile regulilor şi instrucţiunilor de exploatare în vigoare. Orice modificare a echipamentului de măsurare (substituirea şi cercetarea diafragmelor, demontarea şi montarea contoarelor şi corectoarelor) se va efectua cu acordul şi în prezenţa personalului operatorului de sistem, fapt care se va documenta în conformitate cu cerinţele metrologice. Echipamentul de măsurare şi dispozitivele de închidere a lui se vor sigila de către personalul OSD, în prezenţa consumatorului noncasnic, fapt documentat în procesul-verbal de dare în exploatare a echipamentului de măsurare, semnat de operatorul de sistem şi de consumatorul noncasnic.

**2.8.** În cazul în care consumatorul noncasnic a consumat gaze naturale prin ocolirea echipamentului de măsurare, prin denaturarea indicaţiilor acestuia sau prin alte modalităţi de consum neînregistrat de echipamentul de măsurare, furnizorul este în drept să calculeze volumul gazelor naturale consumat, dar nemăsurat, în conformitate cu Regulamentul privind racordarea.

**2.9.** În cazul defectării echipamentului de măsurare, furnizarea gazelor naturale poate fi efectuată, cu permisiunea OSD, prin conducta de ocolire. Înlăturarea sigiliului de pe conducta de ocolire şi sigilarea se efectuează de către OSD în prezenţa Consumatorului noncasnic cu întocmirea unui act bilateral în două exemplare. Responsabilitatea pentru integritatea sigiliilor, instalate de către OSD, o poartă Consumatorul noncasnic.

Volumul de gaze naturale furnizat Consumatorului noncasnic prin conducta de ocolire se determină de Operatorul de sistem reieşind din capacitatea nominală a utilajului nesigilat şi regimul de funcţionare înregistrat.

**2.10.** În cazul în care, la consumatorul noncasnic, în locul echipamentului de măsurare, demontat pentru verificare metrologică periodică, pentru verificare metrologică de expertiză, pentru efectuarea expertizei extrajudiciare, nu este posibil de instalat alt echipament de măsurare, Furnizorul facturează volumul gazelor naturale consumate de consumatorul noncasnic şi determinat de OSD, pe parcursul perioadei respective, în baza consumului mediu zilnic de gaze naturale înregistrat de echipamentul de măsurare pe parcursul perioadei calendaristice similare anterioare, aplicând coeficienţi de corecţie în cazul în care condiţiile meteorologice diferă. OSD şi consumatorul noncasnic sunt în drept să stabilească, de comun acord altă modalitate de determinare a volumului de gaze naturale consumat pe perioada respectivă de timp, întocmind şi semnând un acord în acest sens.

**2.11.** Nu se consideră valabile şi nu se includ în calcul pentru volumul gazelor naturale utilizate indicaţiile echipamentului de măsurare, care, din motivul acţiunilor sau al inacţiunilor Consumatorului noncasnic, preîntâmpinat în prealabil de OSD, nu-a fost verificat metrologic periodic, în termenul stabilit conform Listei oficiale a mijloacelor de măsurare supuse obligatoriu controlului metrologic al statului şi potrivit legislaţiei, precum şi indicaţiile echipamentului de măsurare cu sigilii violate sau fără buletin de verificare metrologică.

**2.12.** Cuantumul de valori ale debitului real de gaze naturale trebuie să corespundă diapazonului metrologic normat al echipamentului de măsurare.

**2.13.** Conform actului de delimitare, întocmit de OSD şi contrasemnat de Consumatorul noncasnic, *punctul de delimitare* a instalaţiilor şi a reţelelor de gaze naturale ale operatorului de sistem şi ale instalaţiilor de gaze naturale ale Consumatorului noncasnic se stabileşte: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

1. **CONDIŢIILE DE PLATĂ A CONSUMULUI DE GAZE NATURALE**

**3.1**. Gazele naturale consumate se facturează la prețul convenit de Părți și stipulat în Anexa nr.2. Prețul contractului poate fi modificat prin încheierea unui acord adițional la Contract.

**3.2**. Prețul gazelor naturale, fără TVA, este stabilită pentru perioada de referință conform Anexa nr. 2 la Contract. Prețul gazelor naturale înclude tarifele reglementate pentru serviciul de transport și serviciul de distribuție a gazelor naturale, aprobate de Agenția Națională pentru Reglamentare în Energetică. În cazul aprobării, de către Agenția Națională pentru Reglementare în Energetică a tarifelor pentru serviciile de transport și distribuție a gazelor naturale, altele decît cele în vigoare la data semnării prezentului Contact și/sau acordurilor la acesta, prețul se va determina conform tarife modificate. Pretul gazelor naturale modificat va fi stabilit și va acționa din data întrării în vigoare a Hotărîrei privind aprobarea tarifelor pentru serviciul de transport sau distribuția gazelor naturale sau din altă dată indicată în această Hotărîre. În cazul în care Părțile nu convin asupra prețului gazelor naturale pentru perioada următoare, cu 15 zile înainte de începerea perioadei următoare Contractul se consideră reziliat.

**3.3.** Plata pentru pentru gazele naturale furnizate, se va efectua în temeiul facturei de plată pînă la data de 15 (cincisprezece) lunii ulterioare lunii de furnizare emită și transmisă Consumatorului noncasnic cu 10 zile înainte de data stabilită. La acestă factură de plată, Furnizorul anexează calculul valorii gazelor naturale furnizate confirmate de OSD.

Pe parcursul lunii, la înţelegerea părţilor, se admite efectuarea plăţii în rate pentru gazele naturale real consumate într-o perioadă stabilită. Plata se consideră efectuată din data încasării mijloacelor băneşti pe contul de decontare al Furnizorului.

Plata se consideră efectuată din data încasării sumelor băneşti pe contul de decontare al Furnizorului.

 **3.4**. Furnizorul emite, pînă la data de 10 a lunii ulterioare lunii de furnizare factura fiscală, pentru volumele de gaze naturale furnizate și actului bilateral de predare-primire a gazelor naturale semnat de reprezentanții Furnizorului și Consumatorului noncasnic (Anexa nr.4), întocmit în baza volumelor efective, înregistrate de echipamentul de măsurare a OSD.

**3.5**. Nu mai tîrziu de sfîrşitul lunii, ulterioare trimestrului de furnizare, Furnizorul şi Consumatorului noncasnic verifică calculele reciproce, ce ţin de prezentul Contract şi întocmesc actul de verificare a calculelor pentru gazele naturale utilizate, cu calcularea penalităţilor şi amenzilor aplicate, în conformitate cu prezentul Contract.

**4. DREPTURILE ŞI OBLIGAŢIILE FURNIZORULUI**

**4.1. Furnizorul are dreptul***:*

a) să aibă acces la echipamentul de măsurare, indiferent de locul amplasării lui;

b) să solicite operatorului OSD să deconecteze instalaţiile de gaze naturale ale Consumatorului noncasnic, în cazurile prevăzute în pct.7.1. din contract;

c) să fie prezent la expertiza metrologică a echipamentului de măsurare;

d) să factureze volumele de gaze naturale consumate, pe parcursul ultimilor trei luni în cazul, în care se stabileşte că eroarea echipamentului de măsurare nu se încadrează în limitele admisibile;

e) să includă suma cauzată de erori de facturare în defavoarea furnizorului, în plata pentru luna viitoare. Furnizorul nu este în drept să perceapă plata datorată emiterii unei erori de facturare dacă faptul emiterii unei facturi cu erori de facturare a fost depistat după expirarea termenului de prescripţie, stabilit prin [Codul civil al Republicii Moldova](TEXT%3DLPLP200206061107e) sau în cazul în care nu demonstrează faptul în cauză;

f) să efectueze recalcularea consumului de gaze naturale luând în consideraţie indicii corecţi de facturare în lipsa echipamentului de măsurare sau în cazul erorii echipamentului de măsurare în legătură cu racordarea unor aparate de utilizare, fără acordul OSD;

 g) să recalculeze volumul de gaze naturale consumat, în baza capacității nominale a aparatelor de utilizare conectate la rețea și funcționarea lor în decurs de 24/24, aplicând sistemul pauşal în conformitate cu Regulamentul privind furnizarea gazelor naturale în cazul în care se constată documentar consumul de gaze naturale prin ocolirea echipamentului de măsurare prin denaturarea indicaţiilor acestuia sau prin alte modalităţi de consum neînregistrat de echipamentul de măsurare, care au dus la neînregistrarea sau înregistrarea incompletă a volumului de gaze naturale consumat.

 h) să solicite plată preventivă pentru consumul gazelor naturale de la Consumator noncasnic în următoarele situații:

 - când instalaţiile de gaze naturale ale Consumatorului noncasnic au fost deconectate de la reţeaua de gaze naturale pentru neachitarea facturii de plată, refuzul nemotivat al Consumatorului noncasnic de a acorda accesul personalului OSD la locul de consum;

- Contractul de furnizare a gazelor naturale este încheiat în baza altui drept real, decât cel de proprietate;

- în situaţia în care imobilul care face obiectul locului de consum este ipotecat, sechestrat, sau drepturile asupra acestuia constituie obiect al unui litigiu în instanţa de judecată;

- faţă de Consumatorul noncasnic este iniţiată procedura de insolvabilitate;

i) să furnizeze gazele naturale cu întreruperi, să limiteze sau să întrerupă furnizarea gazelor naturale consumatorului noncasnic, în cazul apariţiei unei situaţii excepţionale.

**4.2. Furnizorul este obligat**:

a) să furnizeze Consumatorului noncasnic gaze naturale în continuu, pînă la punctul de delimitare, la parametrii de calitate stabiliţi în standardele de calitate aprobate de organismul naţional de standardizare:

- Puterea calorifică inferioară, MJ/m3 (kcal/m3), la 20°C şi 101,325 kPa, nu mai mică 31,8 (7600)

- Domeniul valorilor indicelui Wobbe (superior), MJ/m3 (kcal/m3) 41,2-54,5 (9850-13000)

- Abaterea admisibilă a indicelui Wobbe de la valoarea nominală, %, nu mai mare ± 5

- Concentraţia masică a acidului sulfhidric, g/m3, nu mai mare 0,02

- Concentraţia masică a sulfului mercaptan, g/m3, nu mai mare 0,036

- Fracţia volumetrică a oxigenului, %, nu mai mare 1,0

- Masa impurităţilor mecanice în 1 m3, g, nu mai mare 0,001

b) să prezinte lunar Consumatorului noncasnic factura de plată pentru gazele naturale furnizate. Volumul de gaze naturale facturat este stabilit prin citirea lunară a indicaţiilor echipamentului de măsurare de către personalul OSD;

c) să respecte prevederile contractului;

d) să răspundă în scris, în termen de 15 zile calendaristice, la solicitarea Consumatorului noncasnic de a modifica volumele de gaze naturale contractate;

e) să nu deterioreze bunurile, care aparţin Consumatorului noncasnic, şi să aducă părţile construcţiei utilizate la starea lor iniţială, în caz că au fost deteriorate din culpa sa;

f) să efectueze recalcularea plăţii pentru gazele naturale consumate în cazurile documentar confirmate de Consumatorul noncasnic şi prevăzute de legislaţie;

g) să prezinte la solicitarea Consumatorului noncasnic informaţia cu privire la parametrii de calitate a gazelor naturale furnizate, istoricul de consum, plăţile şi penalităţile calculate şi achitate prevăzute de contract;

h) să asigure restabilirea furnizării gazelor naturale în termen de 2 zile lucrătoare după înlăturarea motivelor care au dus la deconectarea şi achitarea tarifului pentru reconectare;

i) să solicite OSD anularea măsurii de deconectare a instalaţiilor de gaze naturale ale Consumatorului noncasnic, în ziua în care acesta a prezentat furnizorului documentele confirmative despre achitarea facturii;

j) să restituie datoriile faţă de Consumatorul noncasnic, până la rezilierea contractului de furnizare a gazelor naturale;

k) să preîntâmpine Consumatorul noncasnic, prin avizul de deconectare despre deconectarea instalaţiilor de gaze naturale în conformitate cu prevederile Regulamentului privind furnizarea gazelor naturale.

1. DREPTURILE ŞI OBLIGAŢIILE CONSUMATORULUI NONCASNIC

**5.1.** Consumatorul noncasnic este **obligat**:

a) să utilizeze raţional gazele naturale;

b) să achite integral plata pentru consumul de gaze naturale în termenul indicat în factură;

c) să întreţină instalaţiile sale de gaze naturale în stare bună de funcţionare;

d) să respecte Regulile de securitate cu privire la utilizarea gazelor naturale;

e) să efectueze remedierea defecţiunilor din instalaţiile sale de gaze naturale, prin intermediul unităţilor specializate sau personalului autorizat să efectueze astfel de lucrări;

f) să păstreze intacte echipamentul de măsurare şi sigiliile aplicate lui;

g) să efectueze înregistrarea continuă (neîntreruptă) a debitului şi parametrilor (temperaturii şi presiunii) gazelor naturale furnizate;

h) să efectueze în termen verificarea metrologică periodică a echipamentului de măsurare care îi aparţine;

i) să asigure accesul personalului OSD pentru controlul şi citirea indicaţiilor echipamentului de măsurare, precum şi pentru controlul, deservirea şi reparaţia instalaţiilor de gaze naturale ce aparţin OSD şi sunt amplasate pe proprietatea Consumatorului noncasnic;

j) să contribuie la reducerea sau sistarea voluntară a consumului de gaze naturale, în cazul apariţiei unei situaţii excepţionale

**5.2.** Consumatorul noncasnic este în **drept**:

a) să consume gaze naturale în conformitate cu prevederile contractului;

b) la furnizarea continuă şi fiabilă a gazelor naturale, până la ieşirea din robinetul (ele) de siguranţă la parametrii de calitate stabiliţi în standardele de calitate aprobate de organismul naţional de standardizare;

c) să solicite Furnizorului repararea prejudiciului (material şi moral) adus în rezultatul încălcării prevederilor contractului sau a legislaţiei;

d) să aibă acces la echipamentul de măsurare, care înregistrează consumul lui de gaze naturale, indiferent de locul amplasării;

e) să solicite Furnizorului suspendarea, prelungirea sau rezilierea contractului de furnizare a gazelor naturale;

f) să solicite Furnizorului sistarea temporară a furnizării de gaze naturale;

g) să fie prezent la citirea, verificarea metrologică şi efectuarea expertizei extrajudiciare a echipamentului de măsurare.

**5.3.** La executarea prezentului contract, Consumatorul noncasnic beneficiază de drepturi şi trebuie să execute obligaţii faţă de OSD, în modul şi în condiţiile stabilite în [Legea cu privire la gazele naturale](TEXT%3DLPLP20160527108) şi Regulamentul privind furnizarea gazelor naturale, Regulamentul privind racordarea şi prestarea serviciilor de transport sau de distribuţie a gazelor naturale.

**5.4.** Gazele naturale se utilizează prin aparatele de utilizare (Anexa nr.3 ) incluse în baza de date a OSD. Procesul-verbal de dare în exploatare a echipamentului de măsurare este întocmit de operatorul de sistem şi semnat de consumator şi OSD.

**6. RESPONSABILITATEA PĂRŢILOR**

 **6.1.** În cazul utilizării gazelor naturale de către Consumatorul noncasnic în volum, ce depăşeşte cu 5 (cinci) la sută din volumul lunar, stabilit în Anexa nr.1 la Contract, fără coordonarea cu Furnizorul, Consumatorul noncasnic va recupera prejudiciul cauzat Furnizorului.

**6.2**. În cazul nerecepţionării de către Consumatorul noncasnic a volumului trimestrial de gaze naturale, conform Anexei nr. 1 la Contract, cu mai mult de 5 la sută, fără coordonarea cu Furnizorul, Consumatorul noncasnic, de asemenea, va recupera prejudiciul cauzat Furnizorului.

**6.3.** În caz de furnizare incompletă de către Furnizor a volumului trimestrial de gaze naturale din vina sa mai mult decât cu 5 la sută, conform Anexei nr. 1 la Contract, Furnizorul achită Consumatorului noncasnic prejudiciul cauzat, cu excepţia cazurilor de reducere a volumelor de gaze naturale furnizate din cauza neachitării de către Consumatorul noncasnic a gazelor naturale utilizate. Achitarea va fi efectuată până la data 30 a lunii ulterioare trimestrului de furnizare.

**6.4.** Calculul prejudiciului se efectuează trimestrial, se include în actul de verificare pentru trimestrul de furnizare şi se achită de către Consumatorul noncasnic până la data de 30 a lunii ulterioare trimestrului de furnizare.

**6.5.** Prevederile pct.6.1., 6.2. vor fi aplicate de către Furnizor în cazul în care faţă de Furnizor vor fi aplicate astfel de măsuri de către furnizorii externi de gaze naturale.

**6.6**.În caz de neachitare sau achitare parțială a contravalorii gazelor naturale consumate până la data de 15 inclusiv, a lunii următoare celei de consum, Consumatorul noncasnic va plăti Furnizorului o penalitate în mărime de 0,1% din suma datorată, pentru fiecare zi de întârziere, începând cu data de 16 a lunii următoare celei de consum și până la data plății integrale.

**6.7.** În cazul achitării integrale de către Consumatorul noncasnic a contravalorii gazelor naturale consumate, după data-limită indicată în pct.3.3. din prezentul Contract, Furnizorul își rezervă dreptul de a cere de la Consumatorul noncasnic achitarea penalității, calculate conform pct. 6.6. din prezentul Contract, fără expedierea notificărilor suplimentare Consumatorului noncasnic.

**6.8.** În cazul în care plata nu este efectuată în termenele stabilite de prezentul Contract, Furnizorul este în drept să limiteze sau să sisteze furnizarea gazelor naturale către Consumatorului noncasnic, pînă la soluţionarea chestiunii, ce ţine de achitarea de către aceasta a datoriilor.

**7. DECONECTAREA DE LA REŢEA**

**7.1.** Furnizorul este în drept să solicite operatorului de sistem să deconecteze instalaţiile de gaze naturale ale Consumatorului noncasnic de la reţeaua de gaze naturale în următoarele cazuri:

a) neachitarea plăţilor pentru gazele naturale utilizate la locul de consum, la expirarea termenului de **10 zile** calendaristice din data-limită de plată a facturii, prezentată consumatorului noncasnic;

b) la expirarea termenului contractului de furnizare a gazelor naturale, dacă consumatorul noncasnic nu solicită prelungirea lui;

c) refuzul consumatorului noncasnic de a încheia contract de furnizare a gazelor naturale cu furnizorul de ultimă opţiune după preluarea consumatorilor finali de către acesta în condiţiile prezentului Regulament;

d) refuzul consumatorului noncasnic de a încheia contract de furnizare a gazelor naturale cu un furnizor după expirarea termenului furnizării de ultimă opţiune cu o notificare prealabilă a consumatorului cu **15 zile** calendaristice;

e) la solicitarea consumatorului noncasnic.

**7.2.** Deconectarea instalaţiilor de gaze naturale ale Consumatorului noncasnic se efectuează pe parcursul orelor de lucru a acestuia. Deconectarea instalaţiei de utilizare a Consumatorului noncasnic în conformitate cu pct.7.1. lit.b) –d) se efectuează numai cu avizarea Consumatorului noncasnic.

Avizul de deconectare se expediază sau se înmânează Consumatorului noncasnic cu cel puţin 5 zile calendaristice înainte de data preconizată pentru deconectare.

**7.3.** În situaţiile prevăzute la pct.7.1. lit.a) Furnizorul îl informează pe Consumatorul noncasnic prin intermediul facturii de plată a gazelor naturale, cu privire la posibilele consecinţe în cazul neachitării în termen a facturii.

 **8. JUSTIFICAREA DATORITĂ UNUI IMPEDIMENT**

**8.1**. Nici una dintre Părțile contractante nu răspunde pentru neexecutarea sau executarea necorespunzătoare a oricărei obligații care îi revine în temeiul prezentului Contract, dacă neexecutarea sau executarea necorespunzătoare a fost datorată unui impediment în afara controlului Părții și dacă Părții nu i se putea cere în mod rezonabil să evite sau să depășească impedimentul ori consecințele acestuia.

**8.2.** Părțile se obligă să se informeze reciproc despre impediment și efectele lui asupra capacității de a executa prezentul Contract in termen de cel mult 5 (cinci) zile lucrătoare de la data survenirii impedimentului justificator.

**8.3.**Impedimentul justificator nu exonerează Partea, care invocă acest impediment, de plata despăgubirilor dacă impedimentul a apărut după neexecutarea obligației, cu excepția cazului când cealaltă Parte nu ar fi putut, oricum, din cauza impedimentului, să beneficieze de executarea obligației.

**9. REZILIEREA CONTRACTULUI**

**9.1.** Rezilierea Contractului poate avea loc la solicitarea Consumatorului noncasnic, în termen de 7 zile calendaristice, de la data depunerii solicitării în scris.

**9.2.** În cazul depunerii solicitării de reziliere a Contractului de furnizare a gazelor naturale Consumatorul noncasnic este obligat să achite integral plata pentru gazele naturale consumate până la data rezilierii și să asigure OSD acces pentru verificarea locului de consum, efectuarea unor lucrări de deconectare a aparatelor/instalațiilor de utilizare gaze în caz de necesitate.

**9.3.** Furnizorul va rezilia Contractul de furnizare a gazelor naturale unilateral în modul şi în situaţiile prevăzute în Contract și în Regulamentul privind furnizarea gazelor naturale.

**10. SOLUŢIONAREA NEÎNŢELEGERILOR ŞI LITIGIILOR**

**10.1.** Părţile vor întreprinde toate măsurile pentru a soluţiona neînţelegerile şi litigiile apărute, pe parcursul derulării contractului, pe cale amiabilă, prin negocieri şi înţelegere reciprocă.

**10.2.** Litigiile ce decurg din interpretarea sau executarea contractului, care nu pot fi soluţionate de Părţi pe cale amiabilă, vor fi soluţionate în judecătoria Chișinău.

**10.3.** Părţile se pot adresa către Agenţia Naţională pentru Reglementare în Energetică pentru soluţionarea neînţelegerilor ce ţin de competenţa Agenţiei.

**11. CLAUZE SPECIALE**

**11.1.** Consumatorul noncasnic, nu mai târziu de 15 iunie, prezintă Furnizorului solicitarea pentru volumul necesar de gaze naturale în anul următor.

**11.2.** Consumurile tehnologice şi pierderile tehnice din reţelele şi instalaţiile de gaze naturale amplasate între punctul de delimitare şi cel de măsurare comercială a consumului de gaze naturale, se vor calcula şi vor fi suportate de către proprietarul reţelelor şi instalaţiilor.

**11.3**. Furnizorul şi Consumatorul noncasnic vor întreprinde toate măsurile pentru îndeplinirea integrală a clauzelor contractuale. În caz de încălcare a acestor clauze, partea vinovată restituie celeilalte Părţi prejudiciul cauzat, conform legislaţiei în vigoare.

**11.4.** Modificarea Contractului se efectuează de către Părţi în urma negocierilor, specificând cele negociate în acorduri adiţionale la Contract. Dacă, ulterior încheierii Contractului de furnizare a gazelor naturale, intră în vigoare noi acte normative ori se modifică cele existente, care stabilesc reguli noi de furnizare, utilizare şi facturare a gazelor naturale, Părţile contractante vor aplica noile reguli, iar Furnizorul va notifica în scris Consumatorul noncasnic cu privire la modificările operate în legislaţie.

**11.5.**Toate modificările și completările la prezentul Contract sunt valabile numai în cazul perfectării acestora în formă scrisă și semnate de persoanele împuternicite ale ambelor PĂRȚI. Anexele la prezentul Contract se consideră parte integrantă a acestuia și au aceeași valoare juridică și urmează a fi aplicate în împreună cu prezentul Contract.

**11.6.** Fiecare parte contractantă este obligată în termen de 7 zile lucrătoare să informeze cealaltă parte contractantă despre:

- modificările operate în denumirea, forma organizatorico-juridică a întreprinderii/instituției, adresa juridică, rechizitele bancare, codul fiscal, codul TVA;

- dizolvarea, lichidarea, administrarea, reorganizarea, pentru numirea unui lichidator, administrator sau alte persoane similare.

**11.7.** Consumatorul noncasnic este obligat să informeze Furnizorul în termen de 10 zile lucrătoare despre faptul înstrăinării imobilului ce constituie obiectul Contractului de furnizare a gazelor naturale, cu rezilierea acestuia.

**11.8**.Nici una dintre Părţi nu poate transmite drepturile şi obligaţiile sale stipulate în prezentul Contract persoanelor terţe fără prevenirea în scris a celeilalte Părţi.

**11.9.** La data semnării prezentului Contract toată corespondenţa anterioară, documentele şi negocierile dintre Părţi pe marginea chestiunilor, ce prezintă obiectul Contractului, nu mai produce efecte juridice.

**12. CONFIDENȚIALITATE**

**12.1**.Părțile poartă răspundere pentru confidențialitatea prevederilor prezentului Contract, precum și a tuturordatelor, informațiilor verbale, scrise și/sau în formă electronică în posesia cărora au intrat datorită acestui Contract (inclusiv la etapa de negociere a Contractului) și nu vor dezvălui aceste informații nici unei alte persoane fără a avea aprobarea prealabilă scrisă a celeilalte Părți, cu excepțiile prevăzute de legislația în vigoare. Părțile poartă răspundere pentru confidențialitate pe întreaga perioadă de valabilitate a prezentului Contract și după încetarea acestuia pe un termen de 3 ani.

**13. ASIGURĂRI**

 **13.1**. Fiecare parte asigură şi garantează celeilalte Părţi că:

**13.2**.**1.** este o societate constituită şi care funcţionează în mod legal şi că este solvabilă conform legilor Republicii Moldova, că deţine toate permisele şi autorizaţiile de la autorităţile publice necesare funcţionării şi că are deplină autoritate, puterea şi dreptul de a încheia prezentul contract şi pentru îndeplinirea obligaţiilor prevăzute în acesta;

**13.2.2.** executarea şi îndeplinirea obligaţiilor prevăzute în prezentul Contract nu încălcă nici una din prevederile documentelor sale organizatorice şi constitutive, nici un contract sau instrument la care este parte, nici o lege sau normă sau regulament al vreunei instanţe, agenţii administrative sau orice altă autoritate guvernamentală care îi sunt aplicabile;

**13.2.3.** prezentul Contract a fost semnat de reprezentantul său autorizat după ce s-au obţinut aprobările necesare de la organele de conducere ale societaţii şi că acesta constituie o obligaţie legală, valabilă şi executabilă în conformitate cu prevederile sale;

**13.2.4.** nu este implicată în şi nu este ameninţată de nici un litigiu, arbitraj sau procedură administrativă al căror rezultat anticipat în mod rezonabil poate afecta în mod considerabil şi negativ afacerile sale viitoare sau situaţia sa financiară, sau care sa împiedice îndeplinirea sau executarea obligaţiilor sale conform prevederilor prezentului contract;

**13.2.5.** nu există nici o procedură viitoare sau în curs pentru dizolvarea, lichidarea, administrarea, reorganizarea, pentru numirea unui lichidator, administrator sau alte persoane similare, care să fie îndreptată împotriva societaţii, activelor sau veniturilor sale.

**14. DURATA CONTRACTULUI**

**14.1.**Prezentul Contract intră în vigoare din momentul semnării lui de către Părți și este valabil până la data de \_\_\_\_\_\_\_\_\_\_\_\_\_\_\_\_\_\_, iar în ceea ce privește decontările reciproce - până la îndeplinirea integrală de către Părți a obligațiilor care îi revin.

**14.2**.Prezentul Contract este întocmit în două exemplare, având forță juridică egală, câte unul pentru fiecare dintre părți la prezentul contract

**15. Adresele juridice și datele bancare ale părților**

**Furnizor: Consumator noncasnic:**

|  |  |
| --- | --- |
| **SRL «GRAYSTONE TRADING»**Republica Moldova,mun.ChișinăuStr.Pușkin,4IDNO 1024600002722IBAN MD08VI022512000000273MDLBC Victoriabank SAAdministratorul Mircea-Ion Călugăru /\_\_\_\_\_\_\_\_\_\_\_\_\_/ |  |

**Anexa 1**

**la Contractul nr.\_\_\_din \_\_\_\_\_\_\_\_\_\_**

**Volumul de gaze pentru furnizare în anul 202\_\_\_\_**

|  |  |  |  |
| --- | --- | --- | --- |
| Nr. | Perioada | Unitatea de măsură |  Volumul de gaze |
| Înaltăpresiune | Mediepresiune | Joasăpresiune |
|  | **I trimestru** |  |  |  |  |
| 1. | Ianuarie | m3 |  |  |  |
| 2. | Februarie | m3 |  |  |  |
| 3. | Martie | m3 |  |  |  |
|  | **II trimestru** |  |  |  |  |
| 4. | Aprilie | m3 |  |  |  |
| 5. | Mai | m3 |  |  |  |
| 6. | Iunie | m3 |  |  |  |
|  | **III trimestru** |  |  |  |  |
| 7. | Iulie | m3 |  |  |  |
| 8. | August | m3 |  |  |  |
| 9. | Septembrie | m3 |  |  |  |
|  | **IV trimestru** |  |  |  |  |
| 10. | Octombrie | m3 |  |  |  |
| 11. | Noiembrie | m3 |  |  |  |
| 12. | Decembrie | m3 |  |  |  |
|  | **Total,presiune** | m3 |  |  |  |
|  | **TOTAL** | m3 |  |  |  |

**Furnizor: Consumator noncasnic:**

**Anexa 2**

**la Contractul nr.\_\_\_din \_\_\_\_\_\_\_\_\_\_**

**Prețul de gaze pentru furnizare în anul 202\_\_\_\_**

|  |  |  |  |
| --- | --- | --- | --- |
| Nr. | Perioada | Unitatea de măsură |  Prețul de gaze fără TVA, lei |
| Înaltăpresiune | Mediepresiune | Joasăpresiune |
|  | **I trimestru** |  |  |  |  |
| 1. | Ianuarie | 1000 m3 |  |  |  |
| 2. | Februarie | 1000 m3 |  |  |  |
| 3. | Martie | 1000 m3 |  |  |  |
|  | **II trimestru** |  |  |  |  |
| 4. | Aprilie | 1000 m3 |  |  |  |
| 5. | Mai | 1000 m3 |  |  |  |
| 6. | Iunie | 1000 m3 |  |  |  |
|  | **III trimestru** |  |  |  |  |
| 7. | Iulie | 1000 m3 |  |  |  |
| 8. | August | 1000 m3 |  |  |  |
| 9. | Septembrie | 1000 m3 |  |  |  |
|  | **IV trimestru** |  |  |  |  |
| 10. | Octombrie | 1000 m3 |  |  |  |
| 11. | Noiembrie | 1000 m3 |  |  |  |
| 12. | Decembrie | 1000 m3 |  |  |  |
|  | **Total,presiune** | 1000 m3 |  |  |  |
|  | **TOTAL** | 1000 m3 |  |  |  |

|  |  |
| --- | --- |
| **Furnizorul** | **Consumatorul noncasnic** |

**Anexa 3**

**la Contractul nr.\_\_\_din \_\_\_\_\_\_\_\_\_\_**

# Lista aparatelor de utilizare a gazelor naturale

|  |  |  |  |  |
| --- | --- | --- | --- | --- |
| Adresa locului de consum | Denumirea aparatului de utilizare a gazelor naturale | Cantitatea (buc.) | Capacitatea nominală | Presiunea de facturare |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

|  |  |
| --- | --- |
| **Furnizorul** | **Consumatorul noncasnic** |

**Anexa 4**

**la Contractul nr.\_\_\_din \_\_\_\_\_\_\_\_\_\_**

**Lista 1**

**persoanelor responsabile de negocieri privind**

**furnizarea gazelor naturale din partea Furnizorului**

|  |  |  |  |
| --- | --- | --- | --- |
| Nr. | Numele, prenumele | Funcţia | Telefonul |
| 1. |  |  |  |
| 2. |  |  |  |

**Lista 1**

**persoanelor responsabile de negocieri privind furnizarea gazelor naturale din partea Consumatorului noncasnic**

|  |  |  |  |
| --- | --- | --- | --- |
| Nr. | Numele, prenumele | Funcţia | Telefonul |
| 1. |  |  |  |
| 2. |  |  |  |

**Lista nr. 2**

**a persoanelor autorizate să semneze actele de predare-preluare din partea Furnizorului**

|  |  |  |  |  |
| --- | --- | --- | --- | --- |
| **Nr. d/o** | **Numele / Prenumele** | **Funcţia** | **Ordinul sau procura** | **Nr. de telefon** |
| 1 |  |  |  |  |
| 2 |  |  |  |  |

**din partea Consumatorului noncasnic**

|  |  |  |  |  |
| --- | --- | --- | --- | --- |
| **Nr. d/o** | **Numele / Prenumele** | **Funcţia** | **Ordinul sau procura** | **Nr. de telefon** |
| 1 |  |  |  |  |
| 2 |  |  |  |  |

**Furnizorul Consumatorul noncasnic**